**Ejerforeningen Søbyen Etape 2**

Bestyrelsesmøde torsdag d. 27.04.2017 – kl. 19.00.

Deltagere: Ole Bøje (bestyrelsesformand), Lars Møller (næstformand), Charlotte Ladefoged Hansen og Jan Eriksen.

Fraværende: Betina Bollerup.

**Referat**

1. **Orientering fra formanden:**

* Intet særskilt at berette.

1. **Perioderegnskab for 1. kvartal 2017:**

* Følger det budgetterede.

1. **Opfølgning på beslutninger fra generalforsamlingen:**

* Forsikringspolice, husorden og ejeroversigt lægges ud på hjemmeside – Ole Bøje følger op.
* Indkøb blomsterkummer – Lars Møller følger op.
* Husorden – lamper. Bestyrelsen drøftede muligheden for at fravige vedtægternes forbud mod ophængning af lamper m.v. på altaner. Det blev besluttet at fastholde den oprindelige husorden og ejerforeningens vedtægter omkring ophængning af lamper m.v. på altanerne, således ejerforeningen ikke påføres ansvar for udbedring af skader som følge af sådanne opsætninger. Det betyder, at der fortsat ikke må opsættes lamper eller andre genstande på væggene på altanerne.

Der er to lejligheder, hvor sælger/entreprenør i strid med vedtægterne har godkendt og forestået opsætning eller klargøring til lamper. Ejerne af disse to lejligheder opfordres til at aftale erstatning og udbedring fra sælger/entreprenøren.

* ”Motorløsning” på de 3 hoveddøre – Afventer tilbud fra Kemp & Lauritsen.
* ”Afkalkning af vand” – tilbud er på vej.
* ”Isolering til inddækning af hulrum ved altaner” – Lars Møller følger op og lægger på hjemmesiden.
* Trappeopgange, udbedring af skrammer – afventer aftale med Micky fra KOM – formentlig i.f.m. 1 års gennemgang – Lars Møller følger op.

1. **Status på bygningsgennemgang:**

Ejerforeningens egen byggesagkyndig (Kurt Kamp) har færdiggjort sin gennemgang og afleveret rapport. Bestyrelsen tager kontakt til bygherre for aftale om 1 års gennemgang. Endvidere vil bestyrelsen drøfte udarbejdelsen af en 10-årig vedligeholdelsesplan med byggesagkyndig Kurt Kamp.

1. **Aktuelle punkter:**

* Lovpligtig serviceaftale på elevatorer. Der er indhentet tilbud fra flere leverandører og beslutning om valg af leverandør forventes at kunne træffes på næste bestyrelsesmøde.

1. **Næste møde:**

Holdes hos Charlotte Ladefoged Hansen, 12, st. th. – onsdag d. 07.06.2017, kl. 19.00.